“วิโรจน์ เปาอินทร์” ลาออกหัวหน้าพรรคเพื่อไทย คาดเลือกกก.บห.ชุดใหม่สัปดาห์หน้า
"วิโรจน์ เปาอินทร์" ลาออกหัวหน้าพรรคเพื่อไทย คาดเลือกกก.บห.ชุดใหม่สัปดาห์หน้า
"วิโรจน์ เปาอินทร์" ลาออกหัวหน้าพรรคเพื่อไทย คาดเลือกกก.บห.ชุดใหม่สัปดาห์หน้า
2 ก.ค. 2562

พ.ต.ท.วิโรจน์ เปาอินทร์ หัวหน้าพรรคเพื่อไทย กล่าวในการประชุมพรรคร่วมฝ่ายค้านว่า เตรียมยื่นใบลาออกต่อนายทะเบียนพรรค ในช่วง 1-2 วันนี้ เพื่อให้พรรคเตรียมการประชุมใหญ่ในการปรับโครงสร้างคณะกรรมการบริหารพรรคและเลือกหัวหน้าพรรคคนใหม่ ซึ่งขั้นตอนก็จะอยู่ในระยะเวลา 7 วัน คาดว่าจะเป็นภายในสัปดาห์หน้า และให้หัวหน้าพรรคคนใหม่ที่เป็น ส.ส.ทำหน้าที่เป็นผู้นำฝ่ายค้านในสภาฯให้สอดคล้องกับช่วงเวลาการแต่งตั้งคณะรัฐมนตรี (ครม.)
ด้านนายภูมิธรรม เวชยชัย เลขาธิการพรรคเพื่อไทย เปิดเผยว่า วันพรุ่งนี้ (3 ก.ค.) จะมีการประชุมคณะกรรมการบริหารพรรค เพื่อยุติบทบาทหน้าที่ของคณะกรรมการบริหารชุดเดิม และเตรียมการเลือกคณะกรรมการบริหารพรรคชุดใหม่